CELEX: 32016D1634
Language: lt
Date: 1472515200000
Title: 2016 m. rugpjūčio 30 d. Politinio ir saugumo komiteto sprendimas (BUSP) 2016/1634 dėl Europos Sąjungos integruoto sienų valdymo pagalbos misijos Libijoje (EUBAM Libya) misijos vadovo skyrimo (EUBAM Libya/1/2016)

10.9.2016   
            
            
               LT
            
            
               Europos Sąjungos oficialusis leidinys
            
            
               L 243/10
            
         POLITINIO IR SAUGUMO KOMITETO SPRENDIMAS (BUSP) 2016/1634
   2016 m. rugpjūčio 30 d.
   dėl Europos Sąjungos integruoto sienų valdymo pagalbos misijos Libijoje (EUBAM Libya) misijos vadovo skyrimo (EUBAM Libya/1/2016)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią pastraipą,
   atsižvelgdamas į 2013 m. gegužės 22 d. Tarybos sprendimą 2013/233/BUSP dėl Europos Sąjungos integruoto sienų valdymo pagalbos misijos Libijoje (EUBAM Libya) (1), ypač į jo 9 straipsnio 1 dalį,
   kadangi:
   
               (1)
            
            
               vadovaujantis Sprendimo 2013/233/BUSP 9 straipsnio 1 dalimi, pagal Sutarties 38 straipsnį Politinis ir saugumo komitetas (toliau – PSK) įgaliojamas priimti atitinkamus sprendimus, susijusius su Europos Sąjungos integruoto sienų valdymo pagalbos misijos Libijoje (EUBAM Libya) politine kontrole ir strateginiu vadovavimu jai, įskaitant sprendimą skirti misijos vadovą;
            
         
               (2)
            
            
               2013 m. gegužės 24 d. PSK priėmė Sprendimą EUBAM Libya/1/2013 (2), kuriuo misijos EUBAM Libya vadovu laikotarpiui nuo 2013 m. gegužės 22 d. iki 2014 m. gegužės 21 d. skiriamas Antti Juhani HARTIKAINEN;
            
         
               (3)
            
            
               2014 m. balandžio 30 d. PSK priėmė Sprendimą EUBAM Libya/3/2014 (3), kuriuo misijos EUBAM Libya vadovo Antti Juhani HARTIKAINEN įgaliojimų terminas pratęsiamas iki 2015 m. gegužės 21 d.;
            
         
               (4)
            
            
               2016 m. liepos 18 d. Taryba priėmė Sprendimą (BUSP) 2016/1339 (4), kuriuo Sprendimas 2013/233/BUSP iš dalies keičiamas ir jo galiojimas pratęsiamas iki 2017 m. rugpjūčio 21 d.;
            
         
               (5)
            
            
               2016 m. rugpjūčio 16 d. Sąjungos vyriausiasis įgaliotinis užsienio reikalams ir saugumo politikai pasiūlė EUBAM Libya misijos Libijoje vadovu nuo 2016 m. rugsėjo 1 d. skirti Vincenzo TAGLIAFERRI,
            
         PRIĖMĖ ŠĮ SPRENDIMĄ:
   1 straipsnis
   Vincenzo TAGLIAFERRI skiriamas Europos Sąjungos integruoto sienų valdymo pagalbos misijos Libijoje (EUBAM Libya) vadovu nuo 2016 m. rugsėjo 1 d. iki 2017 m. rugpjūčio 21 d.
   2 straipsnis
   Šis sprendimas įsigalioja jo priėmimo dieną.
   
      Priimta Briuselyje 2016 m. rugpjūčio 30 d.
      
         
            Politinio ir saugumo komiteto vardu
         
         
            Pirmininkas
         
         W. STEVENS
      
   
   
      (1)  OL L 138, 2013 5 24, p. 15.
   
      (2)  2013 m. gegužės 24 d. Politinio ir saugumo komiteto sprendimas 2013/254/BUSP dėl Europos Sąjungos integruoto sienų valdymo pagalbos misijos Libijoje (EUBAM Libya) misijos vadovo skyrimo (EUBAM Libya/1/2013) (OL L 147, 2013 6 1, p. 13).
   
      (3)  2014 m. balandžio 30 d. Politinio ir saugumo komiteto sprendimas 2014/258/BUSP, kuriuo pratęsiamas Europos Sąjungos integruoto sienų valdymo pagalbos misijos Libijoje (EUBAM Libya) vadovo įgaliojimų terminas (EUBAM Libya/3/2014) (OL L 136, 2014 5 9, p. 25).
   
      (4)  2016 m. rugpjūčio 4 d. Tarybos sprendimas (BUSP) 2016/1339, kuriuo iš dalies keičiamas Sprendimas 2013/233/BUSP dėl Europos Sąjungos integruoto sienų valdymo pagalbos misijos Libijoje (EUBAM Libya) ir pratęsiamas jo galiojimas (OL L 212, 2016 8 5, p. 111).